b'\n_START_ARTICLE_\nLapse \xc3\xb5iguste konventsioon\n_START_PARAGRAPH_\nLapse \xc3\xb5iguste konventsioon on laste \xc3\xb5igusi tagav konventsioon._NEWLINE_Lapse \xc3\xb5iguste konventsioon v\xc3\xb5eti vastu 1989. aastal \xc3\x9cRO Peaassambleel. Aastal 2009 on konventsiooniga \xc3\xbchinenud 191 riiki (k\xc3\xb5ik riigid peale USA ja Somaalia). \xc3\x9chtki teist \xc3\x9cRO inim\xc3\xb5iguste-alast dokumenti ei ole nii laialdaselt heaks kiidetud. Konventsiooni on kirja pandud rahvusvaheliselt tunnustatud \xc3\xb5igused, mis kuuluvad igale lapsele kogu maailmas, alates s\xc3\xbcnnihetkest kuni 18-aastaseks saamiseni. Selle koostamisel l\xc3\xa4htuti p\xc3\xb5him\xc3\xb5ttest, et \xc3\xbchiskonnal on kohustus tagada lapse p\xc3\xb5hiliste vajaduste rahuldamine ning pakkuda tuge lapse isiksuse, annete ja v\xc3\xb5imete arenguks. _NEWLINE_Konventsiooniga \xc3\xbchinenud riik peab oma seadusandluse viima koosk\xc3\xb5lla konventsiooni p\xc3\xb5him\xc3\xb5tetega. Konventsiooni p\xc3\xb5him\xc3\xb5tete elluviimiseks peab riik koostama tegevuskavasid ning tagama ressursid nende t\xc3\xa4itmiseks._NEWLINE_Eesti \xc3\xbchines \xc3\x9cRO lapse \xc3\xb5iguste konventsiooniga 1991. aastal ning samal aastal hakkas konventsioon ka Eesti suhtes kehtima.'